b'\n_START_ARTICLE_\nTy\xc3\xb6miehen Illanvietto\n_START_PARAGRAPH_\nTy\xc3\xb6miehen Illanvietto oli Helsingiss\xc3\xa4 vuosina 1902\xe2\x80\x931906 ilmestynyt sosialidemokraattinen aikakauslehti._NEWLINE_Ty\xc3\xb6miehen kustannusyhti\xc3\xb6n julkaisema Ty\xc3\xb6v\xc3\xa4en Illanvietto oli sis\xc3\xa4ll\xc3\xb6lt\xc3\xa4\xc3\xa4n kevyt viikkolehti, joka viihdytt\xc3\xa4j\xc3\xa4n roolinsa ohella pyrki edist\xc3\xa4m\xc3\xa4\xc3\xa4n ty\xc3\xb6v\xc3\xa4enaatetta. Sen toimittajat Veikko Palomaa ja A. B. Sarlin ty\xc3\xb6skenteliv\xc3\xa4t samaan aikaan Ty\xc3\xb6miehen toimituksessa. Lehden avustajina toimi my\xc3\xb6s useita ty\xc3\xb6v\xc3\xa4enliikkeeseen kuulumattomia henkil\xc3\xb6it\xc3\xa4 kuten Maila Talvio, J. J. Mikkola, Arvid J\xc3\xa4rnefelt ja Pekka Ervast._NEWLINE_Ty\xc3\xb6miehen Illanvieton levikki oli parhaimmillaan yli 2\xc2\xa0600 kappaletta vuonna 1902, mutta k\xc3\xa4\xc3\xa4ntyi sen j\xc3\xa4lkeen laskuun ja oli vuonna 1904 en\xc3\xa4\xc3\xa4 reilu tuhat. Kannattamaton lehti korvattiin Sosialistisella Aikakauslehdell\xc3\xa4.'